Militærkorsets orden

Militærkorsets orden (polsk: Order Krzyża Wojskowego) er en polsk militær orden. Den ble innstiftet 18. oktober 2006 av Polens folkevalgte parlament Sejm etter forslag av president Lech Kaczyński.<ref>[http://www.abc.com.pl/du-akt/-/akt/dz-u-06-194-1432 Ustawa z dnia 18 października 2006 r. o zmianie ustawy o orderach i odznaczeniach (Dz. U. z dnia 26 października 2006 r.)], abc.com.pl.</ref>Multimedialna prezentacja Orderu Krzyża Wojskowego , Polens president (polsk). Ordenen belønner fortjenstfull innsats innen Polens væpnede styrker i fredstid, samt innsats utført i polske bidrag til internasjonale stabiliserings- eller fredsbevarende operasjoner.Order Krzyża Wojskowego , Polens president (polsk). Militærkorsets orden henter sitt navn fra de tidlige versjoner av navnet for Ordenen Virtuti Militari, Polens andre militære orden, som bare tildeles for innsats mens Polen er i krig. Militærkorsets orden rangerer som nummer fire av Polens seks ordener, etter Ordenen Polonia Restituta, men foran Uavhengighetskorsets orden. Polens president er ordenens stormester.

Inndeling

Militærkorsets orden er inndelt i tre grader:

 70px|stripe Storkors (Krzyż Wielki)
 70px|stripe Kommandørkors (Krzyż Komandorski)
 70px|stripe Ridderkors (Krzyż Kawalerski'')

Insignier

Ordenstegnet for Militærkorsets orden består av et kors med utbøyde armer, i blå emalje på gull eller sølv, med ørnen fra Polens riksvåpen i midten.Rozporządzenie Prezydenta Rzeczypospolitej Polskiej z dnia 21 października 2006 r. zmieniające rozporządzenie w sprawie opisu, materiału, wymiarów, wzorów rysunkowych oraz sposobu i okoliczności noszenia odznak orderów i odznaczeń (Dz. U. z dnia 30 października 2006 r.), abc.com.pl, forskrift angående blant annet utforming (polsk). Korset er opphengt i båndet i et ledd utformet som en krone. Baksiden bærer innskriften «MILITO PRO PATRIA» («kjemp for fedrelandet»), «MMVI» for innstiftelsesåret og et serienummer. Ordenstegnet er i gull for 1. klasse, i sølv for 2. og 3. klasse. Ordenstegnet for 3. klasse er mindre i størrelse enn det for 2. klasse.

Ordensstjernen er i sølv og har åtte grupper av tagger. Den har ordenstegnet i midten.

Ordensbåndet er blått med to røde striper.

Medlemmer av militær avdeling som er tildelt Militærkorsets orden bærer en skuldersnor i ordensbåndets farger til sin uniform.

Tildeling

Militærkorsets orden kan tildeles for fremragende stridsinnsats eller for eksepsjonelt mot i innsats mot terroraksjoner i Polen eller som ledd i polske styrkers innsats utenlands. Militærkorsets orden kan også tildeles militære enheter. Tildeling skjer ved Polens president etter innstilling fra et ordensråd, kalt ordenskapittel, seks medlemmer.

Ordenen ble første gang tildelt 30. november 2006. Det ble da foretatt en tildeling av ett kommandørkors, til sjefen for Polens styrker i Irak, og åtte ridderkors til medlemmer av de polske styrkene i Irak. Ett av ridderkorsene ble tildelt posthumt.«National Independence Day», Polens forsvarsdepartement, 30. november 2006.

Referanser

Eksterne lenker
 Orders and decorations, Polens president (engelsk)

Kategori:Polske ordener
Kategori:Utmerkelser etablert i 2006